ការសំភាស៏របស់អំស្រី ឈី មុន

ក. អ្នកដែលសំភាស៏គេនិងមានឈ្មោះថា សួន សុខលី​ ខ. អ្នកដែលត្រូវបានគេសំភាស៏និងមានឈ្មោះថា អំស្រីឈី មុន។

ក. ជាដំបូងខ្ញុំសូមថ្លែអំណរគុណដល់អំស្រីដែលអោយខ្ញុំធ្វើការសំភាស៏ពីជីវប្រវិតរបស់អំ ហើយការសំភាស៏នេះគឺធ្វើឡើងដោយសារសាលាសកលវិទ្យាល័យ BYU ហើយដោយសារតែសកលវិទ្យាល័យនិងចង់ថែរក្សាជីវប្រវិត្តជីដូនជីតារបស់អំស្រីទុកអោយកូនចៅជំនាន់ក្រោយគាត់មើល។ ហើយបន្ទាប់ពីការសំភាស៏នេះរួចហើយ តើខ្ញុំអាចសូមអំស្រីអនុញ្ញាតអោយខ្ញុំដាក់ការសំភាស៏មួយនេះទៅលើប្រពន្ធ័វើបផ្សាយមួយដែលមានឈ្នោះថា WWW. Cambodianoralhistories.byu.edu បានដែលទេអំស្រី?

ខ. ចាបានតាស អោយខ្ញុំសំភាស៏អីខ្ញុំនិងឆ្លើយនិង។

ក. ហាហាហា ចាអរគុណអំ។

ខ. ចា។

ក. ហើយការសំភាស៏នេះគឺត្រូវបានធ្វើឡើងដោយនាងខ្ញុំឈ្មោះ សួន សុខលី ហើយធ្វើឡើងនៅថ្ងៃទី៣១ ខែ០១ ហើយឆ្នាំ២០១៨។​ ហើយការសំភាស៏នេះធ្វើឡើងនៅក្នុងភូមិបួន អើសង្កាត់ផ្សារដើមថ្កូវ ខ័ណ្ឌចំការមន រាជធានីភ្នំពេញ។

ក. ចឹងសូមអនុញ្ញាតអំស្រី តើអំស្រីមានឈ្មោះនិងនាមត្រកូនអីគេដែលអំ?

ខ. ខ្ញុំឈ្មោះ ឈី មុន។

ក. អំឈ្មោះឈី មុន។

ខ. ចា។

ក. ហើយឈ្មោះរបស់អំនិងដូចជាមួយនិងអតញ្ញាណប័ណ្ឌរបស់អំអត់?

ខ. ដូចជាមួយគ្នានិងដែលចា ឈី មុន និងដែល។

ក. ចាហាហាហាមានឈ្មោះពីរោះណាស់អំ។

ខ. ចាឈី មុន។

ក. ចាហើយចឹងចង់សួរអំថាតើអំមានឈ្នោះហៅក្រៅដែលទេអំ?

ខ. អត់មានទេ គឺឈ្មោះ​ ឈី មុននិងម៉ង គេហៅមុនៗនិង។

ក. ចាចឹងអ្នកនៅភូមិនិងគេហៅអុំថា មុនៗចឹងទៅ?

ខ. ចា តែបើនិយាយទៅខ្ញុំនៅខេត្តកំពង់ចាមណា ខ្ញុំមានឈ្មោះ អ័ន។

ក. អំមានឈ្មោះអ័ន។

ខ. ចាពេលឪពុកម្តាយខ្ញុំនៅស្រុកកំពង់ចាមនិងគេហៅខ្ញុំឈ្មោះអ័ន តែពេលខ្ញុំមានគ្រួសារមក មកនៅស្រុកល្វាអែម ភូមិបឹងគ្រុម ស្រុកល្វាអែម ខេត្តកណ្តាលណា។

ក. ចា។

ខ. តែពេលនិងខ្ញុំប្រែឈ្មោះថា ឈ្មោះមុន តែឈ្មោះពិតខ្ញុំឈ្មោះអ័ន។

ក. ចាចឹងមានន័យថាអំប្រែឈ្មោះនិងដាក់មុននិងនៅក្នុងអតញ្ញាណប័ណ្ឌនិងឈ្មោះមុន។

ខ. ចាឈ្មោះមុន អត្តញ្ញាណប័ណ្ឌខ្ញុំឈ្មោះមុន គឺឈី មុននិងម៉ង។

ក. ចាហាហាហា។ អរគុណអំ។

ខ. ចា។

ក. ចាហើយចឹងខ្ញុំចង់សួរអំស្រីទៀតថា អាឡូវនិងអំមានអាយុប៉ុន្មានហើយ?

ខ. អាយុប្រជន្មនេះ ហុកសិបពីរឆ្នាំ។

ក. ចាហើយអំកើតនៅឆ្នាំណាខែណា?

ខ. អរខ្ញុំភ្លេចភ្លាំងអស់ហើយ អាលុតម៉ង ចឹងបានថាអោយនិយាយចឹងអាលុតម៉ង តែបើថាមើលអោយមើលអត្តញ្ញាណប័នហើយនិងសួរខ្ញុំគឺខ្ញុំឆ្លើយអត់ត្រូវទេណាក្មួយ។

ក. ចា។

ខ. ខ្ញុំឆ្លើយអត់បានទេ តែបើថាមើលបញ្ញីជាតិអីអានិងអាចឆ្លើយបានព្រោះយើងវាមិនបានចាំបានអី។

ក. ចាចុះអំទុកអត្តញ្ញានប័ណអីនៅណាអំ? ពីបាករកទេ?

ខ. នេះមានតាស អត្តញ្ញានប័ណខ្ញុំនិងមានតាស។

ក. ចា។

ខ. បើថាអោយខ្ញុំឆ្លើយគឺអត់មានការចង់ចាំទេ។

ក. ចាចឹងខ្ញុំអាចសុំការអនុញ្ញាតអំ រំខានអំតិចយកអត្តញ្ញានប័ណមក ហើយយើងអាចមើលបានទេអំ?

ខ. ចាបានតាស បាន។

ក. ចាអរគុណអំ។ ចឹងខ្ញុំមើលទៅតាមអត្តញ្ញានប័ណរបស់អំណា អំអើកើតនៅថ្ងៃទីមួយម្ភៃប្រាំមួយ ខែប្រាំមួយ ឆ្នាំមួយពាន់ប្រាំបួនរយហារសិបប្រាំពីរ ត្រូវទេអំ?

ខ. ចា។

ក. ហើយអំមានស្រុកកំណើតនៅទីណាដែលអំ?

ខ. ស្រុកកំណើតខ្ញុំនៅ ឃុំមហាសៀក ស្រុកកោះសទិន ខេត្តកំពង់ចាម។

ក. ចានៅភូមិអីគេដែលអំ?

ខ. នៅភូមិមហាសៀក។

ក. ភូមិមហាសៀក។

ខ. ចា។

ក. ចឹងមានន័យថាស្រុកកំណើតរបស់អំនៅកំពង់ចាម ហើយអាឡូវអំផ្លាស់ទីលំនៅមកនៅភ្នំពេញវិញ?

ខ. ផ្លាស់ទីលំនៅពេលខ្ញុំកាលមានប្តីមានគ្រួសារមកនៅខាងប្តីនៅខេត្តល្វាអែម។

គ. មានណាម៉ែនៅខេត្តកណ្តាល។

ខ. អរនៅខេត្តកណ្តាល នៅភូមិបឹងគ្រុម ស្រុកល្វាអែម ខេត្តកណ្តាលនិង។

ក. ចាហើយបន្ទាប់មកបានមកនៅបឹងត្របែកនេះ?

ខ. ហើយពេលនិងវាអត់ពេក ចេញដំណើមក មករកសិុនៅទីនិង។ ចាមករកសិុនៅនិងជាប់ជិតដប់ឆ្នាំហើយណា។

គ. អានិងនិយាយកាត់ហើយណា។

ក. ចា។

ខ. មករកសិុនៅនិង បើតាមនិយាយចេញមកយូរហើយមករកសីុតាំងពីនៅសប្បុកចាបមិនទាន់ឆេះ ពេលគេបញ្ឆេះហើយ យើងរស់នៅជាមួយថៅកែនិងដែលយើងស្វែងរកសិុអីចឹងណា ថៅកែគាត់ចេះតែជួយយើងទៅ យើងនេះចេះតែមកតាមគាត់ទៅ គាត់ចេះតែជួយយើងអោយមករស់នៅជាមួយគាត់ទៅ នៅបឹងត្របែកនិងមកទៀតទៅ។

ក. ចាចឹងអំខ្ញុំចង់សួរអំទៀតថាឆ្នាំខ្មែរណា តើអំមានឆ្នាំអីគេដែល? ជូត រការអីនិងអំ?

ខ. អើឆ្នាំនិងមែន?

ក. ចាដូចជាអំកើតនៅឆ្នាំរការ ឆ្នាំថោះអីនិង។

ខ. ខ្ញុំកើតនៅឆ្នាំរការ។

ក. អរអំឆ្នាំរការដូចខ្ញុំដែល។

ខ. ចាហាហាហា។

ក. ហាហាហា រសរាយណាស់អំ។

គ. ឆ្នាំអីឆ្នាំរការនិងពូកែកកាយចង់ងាប់និង។

ខ. អើកាយអីកាយមកអោយកូនសីុបានឆ្អែតនិង ហាហាហា។

ក. ហាហាហា ខ្ញុំមានអារមណ្ម៏ថាជួបអំ សំភាស៏អំសប្បាយមែនទែន។

ខ. ចារួចមេច គេសំភាស៏ថាមេចទៅទៀតកូន?

ក. ចាហើយខ្ញុំចង់សួរអំស្រីថាអំស្រីមានបងប្អូនជំនួនប៉ុនន្មាននាក់ដែល?

ខ. បងប្អូនអំមានប្រាំពីរនាក់។

ក. ចាហើយអំកូនទីប៉ុនន្មាន?

ខ. កូនទីមួយ។

ក. ចាចឹងអាចសុំរំខានអំអាចរៀបរាប់ឈ្មោះពីកូនទីមួយរហូតដល់ទីប្រាំពីរនិងបានទេ?

ខ. ចាចាំមើលណាឈ្មោះខ្ញុំថាពីឈ្មោះនៅទីនោះណា ឈ្មោះឆេងអ័ន ឆេងអ័នហើយ អាឈាន ឈានហើយ អាធឿន ធឿនហើយអើ ឆេងង័ន ហើយឆេងងឺម ឆេងងឺមហើយ ចាន់ណាបានតែប្រាំនាក់និង។

ក. ប្រាំមួយនាក់ហើយអំ នៅម្នាក់ទៀត។

ខ. ម្នាក់ទៀតបាត់បង់ងហើយមិនបាច់និយាយទេ។

ក. ចាចឹងពួកគាត់ស្លាប់អស់ហើយមែនទេអំ?

ខ. ចាស្លាប់ហើយយើងមិនបាច់នេះទេយើង។

ក. តែអំអាចប្រាប់ឈ្មោះគាត់ស្លាប់បានទេ?

ខ. ស្លាប់អើឈ្មោះអើ ឆេងអៀង។

ក. ឈ្មោះឆេងអៀង គាត់ពៅគេនុះអំ?

ខ. ចាពៅគេ។

ក. ចាហើយ។

ខ. អរនៅមួយទៀតឆេងងឺម អើមានទេ ហើយចាន់ណាមានមួយទៀតអើភ្លេចបែកបងប្អូនយូរហើយណាក្មួយអើយ ខ្ញុំនៅបានតែត្រឹមនិងណាមិនដែលបានទៅលេងទេ ព្រោះវាអត់ដើរកើតនិងណា ហើយខ្ញុំវាជាប់ការវេទនានិងលំបាកខ្លាំង សព្វថ្ងៃរស់នៅទីនេះចិញ្ចឹមចៅកំព្រាប្រាំនាក់ទៀតណាស់។

ក. អរចា។

ខ. និងហើយចិញ្ចឹមចៅកំព្រាប្រាំនាក់និងកូនគេបែកគ្រួសារគេទៅនៅឯណាឯនីអស់ហើយណាស់ នៅតែខ្លួនឯងហើយនិងចៅកំព្រាប្រាំនាក់និង សព្វថ្ងៃទៅរៀននៅអង្ការ ទៅរៀនអង្ការហើយជួនណាហូមបាយនៅអង្ការទៅ ជួនណាជីដូនដាំទៅ ដាំព្រឹកទុកសីុល្ងាចទៅ។ និងហើយវាពិបាក។

ក. ចាអំ។ ចឹងអើខ្ញុំចង់សួរំទៀតថាតើអំអើមានចាំសាច់រឿងអំពីបងប្អូនរបស់អំទេអំ? កាលពីក្មេងធ្លាប់ធ្វើអីគេខ្លះជាមួយគ្នា?

ខ. ពីប្រវិត្តបងប្អូន?

ក. ចា។

ខ. កាលនៅតូចៗនិងមានតែខ្ញុំនិងបងគេ ឃើញប្អូនគឺនៅតែរៀនសូត្រ ធ្វើការឪពុកខ្ញុំមានការងារធ្វើស្រែចំការ ឪពុកខ្ញុំឡើងត្នោតចឹងណា ឡើងត្នោតទៅ ទៅរកអុសរកអីសំរាប់យកមកដុតភ្លើងស្ករអោយឪពុកម្តាយអីចឹងទៅ តែខ្ញុំបងគេឈានជំហានទៅមុខ ខ្ញុំទៅទទួលបន្លែអីយកទៅលក់ដល់ផ្សារចង្ហែរស្រុកកំពង់ចាមនិងណា ផ្សារចង្ហែរមានថ្ងៃណាមួយនុះខ្ញុំយកអំពិលទុំទៅលក់ដល់ស្រុកយួនទៀត ទៅជាមួយគេចាស់ម្តាយផ្ញើតាមគេទៅ និយាយពីប្រវិត្តចាស់និងកំសត់ណា។

ក. ហាហាហាចាអំ។ ហើយអើខ្ញុំចង់សួរអំទៀតថានៅពេលណា អើនៅពេលពីក្មេងនិងតើអំចូលចិត្តលេងអីខ្លះហើយធ្វើអីខ្លះជាមួយពួកគាត់ដែល?

ខ. មានចូលចិត្តលេងអីទេ មានតែចូលចិត្តនាំបងប្អូន អើកាលនៅពីតូចនិងមិនដឹងថាលេងស្អីទេ លេងនេះអីធ្វើអីកំប៉េកប៉ុក​បើថានិយាយពីរឿងក្មេងវាមិនទាន់ដឹងវ័យអីទេណាក្មួយណា។

ក. ចាអំ។

ខ. គឺចូលចិត្តលេងលក់ដូដំប៉េកកំប៉ុកនិង។

ក. ចាអានិងគេលេងបីលុកបីល៏។

ខ. ចានិងហើយ លែងតែអាចឹងបីលុកបីល៏ចឹង មានអីមានពីបាកអីចឹងចា។ គ្នានអីទេ ហើយម្តាយឪពុកក្រ ឪពុកខ្ញុំពីមុននៅសីុឈ្លួលប៉ះកង់ប៉ះអីអោយគេចឹងណា ម្តាយខ្ញុំដើរសីុឈ្លួលប៉ះសណ្តែកប៉ះអីអោយគេចឹងណាស់ ដល់តែម៉ែទៅប៉ះនិងកូនក៏នាំគ្មាទៅតាមទៅក៏ជួយប៉ះតាមពីក្រោយតាមអីគេនិងចឹងទៅ ចឹងឯងជីវិតជីវះនិង។

ក. ហើយអាឡូវខ្ញុំចង់សួរអំស្រីទៀតថា តើអាឡួវពួកគាត់ធំៗនិង​​ តើពួកគាត់នៅកន្លែងណាដែលអំ?

ខ. អរនៅនិងចឹង វានៅស្រុកណាចឹងណាអូន វានិងឯស្រុកនិងទេ។

ក. នៅស្រុកនិងនៅឯណាដែលអំ?

ខ. នៅឯស្រុកនិងគឺនៅកំពង់ចាមនិងឯង តែឪពុកម្តាយនិងស្លាប់អស់ហើយ។

ក. ចា។

ខ. តែនៅតែបងប្អូនតែប៉ុនន្មាននាក់ដែលកំពុងតែរស់នៅទីនិង កុំពង់តែវេទនាតោកយ៉ាកនៅនិងកំពង់ចាំនិងឯង តែខ្ញុំបងគេគឺបែកចាប់តាំងពីខ្ញុំមកមានគ្រួសារនៅទីនេះមកម្លេះ​និងហើយ ប៉ុនន្តែពីបាកណាស់បែកបាកគ្នាអូនហើយ។

ក. ចឹងខ្ញុំចង់សួរអំទៀតថា តើឪពុកម្តាយរបស់អំណាស់ពួកគាត់មានឈ្មោះអីគេខ្លះដែលអំ?

ខ. អើឈ្មោះមើលនាមត្រកូលគាត់ ខ្ញុំស្គាល់តែឈ្មោះគាត់ទេ ឪពុកគាត់ឈ្មោះថា តាឈុំ ឈីម រួចហើយម្តាយឯនុះឈ្មោះថា អ៊ុយ សីុម។

ក. អ៊ុយ សីុម។

ខ. ចា។

ក. ហើយពួកគាត់អាឡូវមានអាយុប៉ុនន្មានដែលអំ?

ខ. អើគាត់ម្តាយស្លាប់ហើយ ឪពុកខ្ញុំមានអាយុប៉ុនន្មានទេ អាយុខ្ទុងជិតប៉ែតសិបហើយ។

ក. ចាចុះគាត់នៅរស់ឬក៏ស្លាប់ដែលអំ?

ខ. គាត់នៅរស់ចា ឪពុកនិងនៅរស់ ម្តាយស្លាប់។

ក. ចាចុះឪពុកអំគាត់រស់នៅសព្វថ្ងៃនិងគាត់រស់នៅឯណាដែលអំ?

ខ. គាត់រស់នៅឃុំមហារសៀក។

ក. ចាហើយអើម្តាយរបស់អំគាត់ស្លាប់នៅឆ្មាំណាខែណាដែលអំ?

ខ. អួយកាលឆ្មាំគាត់ស្លាប់និងមិនដឹងទេកូនអើយ ព្រោះពេលនិងនៅបែក ពីដែលគាត់ស្លាប់និងគេមកតាមអោយទៅម្តាយនិងខ្ញុំមិនដឹងថ្ងៃណាទីណាទេ ព្រោះខ្ញុំវង្វង់វេងតែម្តង។

ក. ចាចឹងអំមានចាំថាខាងអំប្រុសអំស្រីខាងអើឪពុកម្តាយរបស់អំនិង តើគាត់កើតនៅឆ្នាំណាខែណាដែលអំ?

ខ. អើអត់ដឹងផង។

ក. ចាចឹងគាត់អាយុឆ្នាំអីគេដែលអំ ដូចជាឆ្នាំជូត ឆ្លូវអីនិង?

ខ. អើឪពុកឆ្នាំខាល។

ក. ចាចុះម្តាយ?

ខ. ម្តាយឆ្នាំថោះ។

ក. ហើយអើខ្ញុំចង់សួរអំទៀតថា តើអំមានចង់ចាំអំពីសាច់រឿងដូចជាពេលដែលពួកគាត់នៅពីក្មេងណា តើពួកគាត់មានធ្លាប់ប្រាប់អំអត់?

ខ. អើមានប្រវិត្តពីក្មេង។

ក. ចា។

ខ. បើពីក្មេងថាចេះ អានិងចូលវកថា វកពីក្មេងនិងមើលអ្នកគ្រូនិយាយអោយខ្ញុំស្តាប់តិចសិនមើលថាពីក្មេងនិងវាមេចខ្លះ?

ក. ដូចជាឪពុកម្តាយរបស់អំនិងនៅពីក្មេង ដូចជាកាលពេលដែលអំនៅក្មេងនិង តើឪពុកម្តាយរបស់អំធ្លាប់និយាយរឿងអីខ្លះអំពីប្រវិត្តរបស់ពួកគាត់អោយអំស្តាប់?

ខ. បើនិយាយពីប្រវិត្តដូចជា មានប្រវវិត្តថាម៉ែនិងខំ ចាំមើលម្តាយគាត់និយាយថាទំរាំតែបានគ្នានិងណា កូនអើម៉ែទំរាំតែបានប៉ាឯងនិងណាកំសត់ណាស់ពីដើមភូមិចុងភូមិ ដល់តែពេលនេះម៉ែឪគេមានគេមកយកម៉ែចឹងណា គេមកស្គាត់លើស្គាត់ក្រោម ទំរាំតែបានស្រលាញ់គ្នាពួកគាត់អត់អោយចាស់ទុំអីដឹងចឹងណា ព្រាត់គ្នានាំគ្នាទីនៅជប់សួង នាំគ្នាសីុបាយប្អូម គាត់និយាយប្រាប់ខ្ញុំថាចឹងទំរាំតែបានគ្នាណាកូន និងបានស្រាលាញគ្នាដោយសារតែពង្រាត់គ្នាទៅ រួចឪពុកខ្ញុំក៏ធ្វើជាងកង់នៅជប់សួងនិងទៅ គឺនៅស្រុកជប់សួង នៅឯទំពាំងអាសីនុះ ហើយទំរាំតែរកបានការងារធ្វើ សុំគេសុំផ្ទះគេនៅហើយធ្វើនៅនិងសំយាបផ្ទះគេ ហើយបានអីតិចតូចមករួចម្តាយខ្ញុំក៏ទំងន់ខ្ញុំ រួចគាត់ថាខ្ញុំនិងចង្រៃររកអីហូមមិនបានទៅសីុតែបាយប្អូម ហាហាហា។

ក. ចាអំ។

ខ. នាំគ្នាសីុបាយប្អូម ហើយពីនាក់ប្តីប្រពន្ធនិងបានចាប់ដៃគ្នា រួចម្តាយឪពុកពួកគាត់និងដឹងប្រវិត្តថាកូនស្រលាញ់គ្នាកំសត់រួចពួកគាត់និងក៏ហៅកូនទាំងពីនិងអោយទៅផ្ទះវិញទៅ យកទៅនែនាំរៀបចំអោយហើយអោយស្រលាញ់គ្នាចឹងទៅណា និងប្រវិត្តពួកគាត់ពីបាកវេទនាចឹងដែល។ អានិងចឹងរួចពីបាកម្តាយដើរសីុឈ្នួលប៉ះត្រកួនអោយគេ ហើយឪពុកខ្ញុំនៅប៉ះកង់ប៉ះអីអោយគេចឹងណាព្រឹកបានខ្វះល្ងាច បានល្ងាចខ្វះព្រឹកចឹងទៅ។

ក. ចាអំ។

ខ. ចាអានិងនិយាយពីប្រវិត្តគាត់។

ក. ចាអរគុណអំស្រី ហើយចឹងខ្ញុំចង់សួរអំស្រីទៀតថា តើឪពុករបស់អំធ្លាប់ធ្វើអ្វីខ្លះសំរាប់មុខរបស់ចិញ្ចឹមជីវិតរបស់គាត់ដែលអំ?

ខ. ជីវិតរបស់គាត់និងពីមុនគាត់ឡើងត្នោត ដល់តែគាត់ពិបាកពេកទៅបានជាគាត់រត់ទៅនៅឯនេះនិងណា ទៅធ្វើប៉ះកង់ប៉ះអីអោយគេចឹងទៅ និងទៅសីុឈ្នួលគេនិង និងហើយប្រវិត្តគាត់មានតែប៉ុននិង ហើយធ្វើចំការ ដាំសណ្តែកអីតិចតូច ជួលដីដាំចំការគេណា ដាំសណ្តែកដីរអីចឹងទៅ។

ក. ចាអំ ហើយខ្ញុំចង់សួរអំទៀតថា តើឪពុកម្តាយរបស់អំនិងពួកគាត់គឺជាមនុស្សបែបណាដែលសំរាប់អំណា?

ខ. អីគេ?

ក. ដូចជាចង់សួរថាគាត់ស្លួត គាត់ល្អឬក៏យ៉ាងណាដែលសំរាប់អំ?

ខ. អរគាត់ស្លួតណាស់ គាត់ចិត្តល្អ គាត់ចេះនែនាំកូន គាត់មានព្រំវិហារធម៏ចំពោះកូន នែនាំថាកូនអើយជាតិនេះណាម្តាយឪពុកក្រ កូនមកកូនប្រឹងរៀនសូត្រអោយចេះដឹង ចូលធ្វើការអ្វីៗមកដល់សព្វថ្ងៃនេះគេរកតែអ្នកចេះដឹងទេ ដល់យើងធ្វើការអ្វើៗ យើងចេះដឹងអ្វីមួយទៅយើងរកអាចចេះតែបានចូលហើយ បើយើងល្ងុងខ្លៅយើតទៅណាក៏មិនសូវបានសំរេចដែល និងឪពុកម្តាយខ្ញុំគាត់ចេះតែប្រដែលប្រដៅខ្ញុំចឹងណា។ គាត់ចេះតែនែនាំអោយកូនបានល្អចឹង តែប្រវិត្តកំសត់ណាស់។

ក. ចាអំ។

ខ. រួចមកដល់ខ្ញុំហើយដល់មកបានប្តីនេះនិងរឹតតែកំសត់ទៅទៀត។

ក. ចាចឹងខ្ញុំចង់សួអំស្រីទៀតថា តើម្តាយរបស់អំ តើគាត់ធ្វើអ្វីខ្លះសំរាប់ចិញ្ចឹមជីវិត និងជាមនស្សបែកណាដែលសំរាប់អំ?

ខ. អើគាត់គ្នានធ្វើអីទេ ខ្ញុំដឹងថាគាត់នៅពេលដែលខ្ញុំដឹងក្តីនិងគឺម្តាយខ្ញុំនិងគាត់ឈឺរហូត ហើយឪពុកខ្ញុំនិងគាត់រកចិញ្ចឹមនិង ម្តាយខ្ញុំដល់ពេលណាបំពង់កគាត់ជាស្រួលទៅ គាត់ទៅសីុឈ្នួលគេប៉ះសណ្តែកប៉ះអីអោយគេនិង ហើយនិងរៀបថ្នាំការតាបអោយគេនិងព្រោះនៅកំពង់ចាមគេច្រើនតែរៀបថ្នាំការតាប ហើយដើរសីុឈ្នួលគេធ្វើនូវអ្វីៗទាំងអស់និងទៅ។

ក. ចា។

ខ. ហើយបានចឹងយកមកចិញ្ចឹមកូននិង ពេលបានលុយមកយកអោយកូន កូនហាកូនឯយកលុយទៅទិញអង្គរមួយគឺឡូមកដាំបាយ ហើយម្ហូបចាំមើលពុកឯងមកល្ងាចឬក៏អីយកលុយនិងទិញអង្ករមកអោយតែបានដាំបាយសីុសិនទៅ និងនាំកូននាំចៅ។

ក. ចាហើយគាត់ជាមនុស្សបែបណាសំរាប់អំដែល ម្តាយអំ?

ខ. ម៉ែខ្ញុំគឺគាត់ល្អណាស់ គាត់អប់រំកូនទោះបីយ៉ាងមេចក៏ដោយក៏គាត់នៅតែរកលុយចិញ្ចឹមកូន ទោះបីជាគាត់អត់លុយអត់កាក់ក៏ដោយក៏គាត់ទៅជឿគេដើម្បីយកលុយមកចិញ្ចឹមកូនណា អានិងចឹងគាត់មិនអោយថាកូនពីបាកវេទនាតរទៅមុខដូចគាត់ទៀតទេ គាត់អោយកូនប្រឹងប្រែង។

ក. ចាចឹងខ្ញុំអរគុណអំច្រើន ហើយចឹងអំកាលនៅពីក្មេងអំធ្លាប់ចង់ចាំសាច់រឿងអ្វីខ្លះអំពីឪពុកម្តាយអំណាស់?

ខ. ដូចជាគ្នាចង់ចាំអីទេកូន ព្រោះបែកគ្នាយូរហើយ បែកតាំងពីខ្ញុំនៅជំទង់មកម្លះ។

ក. ចា។

ខ. បែកមក មកនៅអាពពតជំលៀស់មកណា បែកខ្ញែកគ្នាខ្ញុំមកនៅស្រុកល្វាអែមនិងណា ហើយធ្វើការធីនិងគេទៅ ហើយបានជួបប្តីខ្ញុំ គេស្រលាញ់អាណិតខ្ញុំនិងក៏គេយកធ្វើជាអនាគតទៅ ខ្ញុំបែកពីម៉ែឪយូហើយ។

ក. ចាចឹងអំបែកពួកគាត់តាំងពីសម័យពពត?

ខ. ចាបែកតាំងនៅសម័យពពតនិងមករហូត ដល់តែដាច់ហើយគេថានុះម៉ែឪនៅរស់បានទៅលេងពួកគាត់តែបីរដងគត់ ពេលម្តាយខ្ញុំគាត់រៀបស្លាប់និងគេមកតាមខ្ញុំនៅល្វាអែមនិង ហើយបានទៅតែម្តងនិងព្រោះម្តាយស្លាប់ហើយ។

ក. ចុះសម័យពពតនិងអំមានបានឆ្លងកាត់អីខ្លះ ដូចជាឧបសគ្គអីខ្លះអំអាចរៀបរាប់ប្រាប់ខ្ញុំបន្តិចតើបានទេអំ?

ខ. សម័យពពតគឺឆ្លងកាត់និងកង់ទ័ព្ធនិងកង់ចល័តនិងឯដែលពិបាកនោះ។

ក. ចា។

ខ. គឺវេទនាសព្វបែបសព្វយ៉ាង យើងនិងត្រូវធ្វើការអោយពួកវាចឹងទៅណា ទៅធ្វើការទាំងយប់ទាំងថ្ងៃទៅជីកប្រឡាយអីនិង វេទនាបំផុតគឺបវេទនាណាស់។

ក. ចាហើយអំអាចរៀបរាប់បន្ថែមទៀតថាមេចខ្លះ?

ខ. អើវាចេះតែប្រើយើងអត់មានពេលសំរាកពេលនេះទេណា ពេលដែលហើយដល់ម៉ោងកណ្តឹងម៉ង់អីចឹងនាំគ្នាមកសីុតែបបរម្នាក់មួយវែកអីនិងចឹងទៅ ដល់ពេលរួចទៅយើងត្រូវទៅរៀបចំអ្វីៗដូចថាការងារយើងដូចថាមានខោរអៅអីត្រូវទៅបោកគក់មួយកំផ្លេរពីអីចឹងទៅរួចដាក់ហាលទៅ ហើយទៅធ្វើការទៀត ល្ងាចមកវិញហើយយប់ធ្វើកាងារសង្កមនិយមទៀត គ្នានបានសំរាកទេជំនាន់ពពតគឺវេទនាបំផុត។

ក. ចាចុះកាលនិងអំមានអាយុប៉ុនន្មានដែលអំ?

ខ. អាយុនេះហើយ កាលនិងគឺដប់ប្រាំបីរ ឬក៏ដប់ប្រាំបួនឆ្នាំ និងហើយអាយុប៉ុននិង ពេលដែលខ្ញុំបានមករស់នៅដល់ពេលនេះរួចទៅមានគេអ្នកធ្វើការនិងស្រលាញ់ខ្ញុំណាស់​ និងហើយគេហៅគាត់ថាឆ្លប់ៗនិង ដល់ពេលហើយគេឃើញខ្ញុំនិងគេអាណិតស្រលាញ់ខ្ញុំនិងគេក៏ប្រាប់អង្គារគេនិង រួចហើយគេក៏យកទៅរៀបការអោយទៅ។

ក. ចា។

ខ. ចាគេយកទៅរៀបការអោយខ្ញុំទៅ គេអាណិតស្រលាញ់យើងណា។

ក. ចាចឹងខ្ញុំចង់សួអំទៀតថាតើជីដូនជីតាខាងម្តាយអុំណា តើពួកគាត់មានឈ្មោះអីគេដែលអំ?

ខ. ចាសូម្តងទៀត?

ក. អើជីដូនជិតា យាយតាអំណាខាងម្តាយនិងមានឈ្មោះអីគេដែល?

ខ. ឈ្មោះអឺ អុយ ផឹង។

ក. ឈ្មោះអុយ ផឹង?

ខ. ចាអុយផឹង រួចខាងឪពុក ឈុំ ជឺ។

ក. ចាអំតែខ្ញុំចង់សួរទាំងយាយទាំងតានិងមានឈ្មោះអី?

ខ. អើប្រពន្ធតានិង អើខ្ញុំមិនស្គាល់ប្រវិត្តេជីដូនទេ ស្គាល់តែ តាឈុំ យាយជឺ តាអុយទេ។

ក. ចា។

ខ. ប៉ុនន្តែឪពុកគាត់តទៅទៀតខ្ញុំអត់បានស្គាល់ទេ។

ក. ចាចុះអំមានចាំថាពួកគាត់កើតនៅឆ្នាំណា ខែណាទេអំ?

ខ. អើអត់ចាំសោះហើយ អារឿងនិងអំល្ងង់ខ្លៅតែម្តង ល្ងង់នោះគឺថាល្ងង់ម៉ង។

ក. ចាមិនអីទេអំ?

ខ. ល្ងង់តែម្តងគឺមិនចេះ។

ក. ចាចុះអំកាលនៅពីតូចៗនិងអំធ្លាប់រស់នៅទាន់ជំនាន់យាយតាអំដែលទេអំ?

ខ. អើនៅ នៅទាន់តាសយាយតាខ្ញុំ។

ក. ចាហើយអំរស់នៅជាមួយពួកគាត់និងអំធ្វើអីខ្លះចឹងណា?

ខ. អើនៅជាមួយគាត់និង តែកាលនិងខ្ញុំនៅជាមួយឪពុកម្តាយខ្ញុំទេណាកាលនិង តែជីដូនជីតាខ្ញុំនិងរស់នៅផ្ទះដោយខ្លួនទេណា តែឪពុកខ្ញុំគាត់ប្រើខ្ញុំម្តងៗអោយទៅផ្ទះជីដូនជីតាខ្ញុំនិងដូចថាគាត់ធ្វើចំការដាំអំពៅ ដាំអីផ្សេងៗហើយនិងអើ អើយាយខ្ញុំនិងគាត់ត្បាញក្រមារ។ ចឹងពួកគាត់ចាស់ពីដើមគាត់ធ្វើចឹង និងហើយ។

ក. ចាហើយចុះអំចេះត្បាញក្រមារទេអំ?

ខ. ខ្ញុំចេះដែលតាស ចេះត្បាញ។

ក. ហាហាហា ចឹងអំចេះត្បាញក្រមារដែល។

ខ. ចាប៉ុនន្តែម៉ែខ្ញុំគាត់លើកអោយមួយគីនិងគឺត្បាញកូនក្រមារទេ គាត់មិនអោយត្បាញក្រមារធំៗទេព្រោះខ្លាចខូចក្រមារ។​ កាលនិងខ្ញុំត្បាញកូនក្រមារតូចៗ កីនិងណា។

ក. ចាអំ?

ខ. និងហើយ។

ក. ចឹងអគុណអំហើយខ្ញុំចង់សួរអំទៀតថា តើបងប្អូនក្រុមគ្រួសាររបស់អំនិងតើពួកគាត់បានទៅរស់នៅខេត្តណាខ្លះ ពេលពួកគាត់រៀបការហើយណា?

ខ. អ្នកដែលរៀបការហើយអើ ចង់និយាយពីបងប្អូនអី?

ក. ចា។

ខ. អើនៅមូលគ្នាជុំគ្នានៅនិងម៉ង។

ក. អរនៅជុំគ្នាណាអុំ?

ខ. ចានៅមូលគ្នានៅឃុំមហារសៀកនិងម៉ង ស្រុកកោះសុទិននិងតែម្តង តែបែកគេតែខ្ញុំមួយទេ។ គឺបែកតាំងពីនេះឯនុះគឺតាំងពីយើងនៅជំនាន់អាពពតនិងហើយ រួចក៏មកនៅចឹង ចេញពីល្វាអែមនិងយូហើយចា។

ក. ចាហើយអើខ្ញុំចង់សួរអំទៀតថា តើអំមានសាច់ញាត្តិដ៏ទៃទៀតដែលរស់នៅប្រទេសក្រៅទេអំ?

ខ. អត់ អត់មានទេ។

ក. អត់មានសោះម៉ងអីអំ?

ខ. ចាគឺអត់មានសោះ។

ក. ចឹងេពួកគាត់នៅស្រុកខ្មែរទាំងអស់អីអំ?

ខ. និងហើយនៅស្រុកខ្មែរនិងទាំងអស់ អត់មាននៅប្រទេសក្រៅទេ។

ក. ចាហើយអើខ្ញុំចង់សួរអំទៀតថា តើស្វាមីរបស់អំមានឈ្មោះអីគេដែល?

ខ. ប្តីខ្ញុំមានឈ្មោះថា ចាន់អរ។

ក. គាត់ឈ្មោះចាន់អរ។

ខ. ចា។

ក. ហើយអំបានរៀបអាពាហ៏រពិពាហ៏ជាមួយគាត់នៅឆ្មាំណា ខែណាដែលទៅអំ?

ខ. អរយូរណាស់ហើយ មិនដឹងថាឆ្មាំប៉ុន្មានទេ។

ក. ចា។

ខ. ហើយបើគិតទៅភ្លេចអស់ហើយ យូរណាស់តាំពីយើងបែកមក។

ក. ចាចុះពេលនិងអំប្រហែលជាមានអាយុយប៉ុន្នាន?

ខ. កាលនិងអាយុខ្ញុំប្រហែលប៉ុន្មានដប់ឆ្នាំជាងនិង ប្រហែលដប់ប្រាំពី ដប់ប្រាំបីឆ្នាំនិង។

ក. ចាចឹងមានន៏យថាអំអាយុដប់ប្រាំពីរដប់ប្រាំបីរឆ្មាំនិងអំបានជួបជាមួយអំប្រុសហើយរៀបការតែម្តង?

ខ. ចាការ។

ក. ចាហើយការរៀបការនិងឪពុកម្តាយរបស់អំជាអ្នករៀបចំអោយឬក៏ អំពេញចិត្តដោយខ្លួនឯង?

ខ. អត់ទេ អត់ទេគេជាអ្នករៀបអោយទេ។

ក. ចាខាងឪពុកម្តាយខាងប្រុស?

ខ. ឪពុកម្តាយនេះគេរៀបអោយទេ មិនមែនម៉ែឪខ្ញុំទេរៀបអោយទេ ចា។

ក. ហើយអើ ខ្ញុំសូមរំខានអំមួយទៀតថា តើអំប្រុសអរតើអំស្រីបង្កាប់ថ្លៃជំនួនពីអំប្រុសនិងប៉ុនន្មានដែល?

ខ. នៅកាលនិងខ្សត់ តែតាមពិតទៅយើងស្រលាញ់គ្នា ហើយគេក៏រៀបចំអោយតិចតូចទៅ។ និងហើយគេមិនដឹងម៉ែឪយើងនិងនៅណាអីណីទេ។

ក. ចាហើយចឹងមានន័យថាខាងអំប្រុសឪពុកម្តាយគាត់និងមានចិត្តធម៏ដែល។

ខ. និងហើយពួកគាត់មានចិត្តធម៏ យកខ្ញុំមកអប់រំទៅ គាយត់ថាអាណិតឃើញកំព្រាម្តាយតាំងពីបែកពីអាពពតមកចឹងណា សសាត់សសែអីចេងមករស់នៅជាមួយគេទៅ រួចហើយប្តីខ្ញុំគាត់ឃើញខ្ញុំនិងក៏ស្រលាញ់ថារស់នៅជាមួយគេអាណិត តែធម៏តាយើងរស់នៅជាមួយគេតែនេះគេប្រើយើងហចឹងហើយណាស់ រួចទៅប្តីខ្ញុំនិងក៏អោយម៉ែគាត់ចូលសួរខ្ញុំទៅ ក៏យកទៅរៀបចំការតិចតួចទៅ និងហើយ។

ក. ចាអំ ចឹងអំស្រីក៏មានសំណាងដែល។

ខ. ចាកូមអើយខ្ញុំនៅជាមួយខាងប្តីនិងគេមានចិត្តធម៏ គេស្រលាញ់គេយកយើងទៅធ្វើដូចជាកូនបង្កើតរបស់គេចឹង ខុសអីគេអប់រំយើងចឹងទៅណា។

ក. ចា។

ខ. និងហើយមិនដែលមានអីទេ បានប្តីមកក៏ដោយប្រកបល្អទៀត ក្រឬក៏មានអីគាត់អត់គិតទេ ប្តីខ្ញុំគាត់ចិត្តធម៏។

ក. ជីវិតរបស់អំសំណាងមែនទែន។ ហាហាហា។

ខ. ចានិងហើយសំណាង តែគ្រាន់តែថាបានជាគ្នាទៅមុខ បានកូនមកវេទនាក្រព្រោះឪពុកឧស្សាហ៏ឈឺ ហើយកូននៅតូចៗរកធ្វើអីមិនបាន ខ្ញុំទៅសុីឈ្នួលអោយគេ ទៅបេះពោត បេះសណ្តែកអោយគេហលយទឹកត្រឹមៗនេះ យប់ម៉ោងដប់ម៉ោងអីនិងបានលូយទឹកមកវិញ។

ក. ហើយអើខ្ញុំសូមសួអំមួយទៀតថាតើពេលដែលអំបានជួបអំប្រុសដំបូងនិង តើមូលហេតុអីបានស្រលាញ់គ្នាជាមួយនិងអំប្រុសណា?

ខ. អើកាលនិងគេទៅធ្វើការនៅចំការ ហើយខ្ញុំទៅសុីឈ្នួលអោយគេនៅនិងដែល ទៅបេះសណ្តែក បេះអីអោយគេនោះ ទៅជាមួយម្ចាស់គេនិងញគាត់ឃើញ គាត់អាណិតដូចថាខ្ញុំកាលនិងយើងវាមានចិត្តល្អអីចឹងដែលនិងណា ហើយគេក៏អោយម៉ែគេចូលសួរទៅ គេឃើញយើងគេវាអាណិត គេឃើញយើងនិងវាកំព្រា។

ក. ចា។

ខ. និងហើយ។

ក. រួចចុះអំស្រលាញ់អំប្រុសឬទេ?

ខ. ហេនិយាយពីមិនស្រលាញ់មេចប្តីហើយ ហាហាហា។

ក. ហាហាហា​ចា។ ចឹងបានអំយល់ព្រមរៀបការជាមួយគាត់ទៅ?

ខ. ចាកំស្សត់កំរណាស់ពីរនាក់ប្តីប្រពន្ធ តែបានគ្នាមកចេះតែស្រលាញ់គ្នាហើយ។

ក. ចាចឹងជួបគ្នាដំបូងនៅកន្លែងណាដែលអំ? នៅចំការនិងមែន?

ខ. អត់ទេធម្មតាពេលជួបគ្នាគឺពេលដែលសំរាកហូមបាយ មានចំការនៅជិតៗគ្នាចឹងនិងហើយ ទៅហូមបាយនៅពេលថ្ងៃនិង ពេលកម្មករគេសំរាកឡើងមកចឹង គេក៏ឡើងយើងក៏ឡើងហើយដល់ពេលនេះទៅគេមកនិយាយចឹង ដូចជាមកនិយាយដឺដងយើង គេស្រលាញ់យើងតែយើងមិនដឹងទេណា តែមនុស្សប្រុសស្រលាញ់យើងគេចេះតែនិយាយពីលិចពីកើតអោយយើងអីចឹងណា តែយើងមិនបានដឹង ដល់តែយូៗទៅបានម្តាយចិញ្ចឹមនិងគេមកប្រាប់ថា មានគេស្រលាញ់។

ក. ចា។

ខ. និងហើយគាត់សួរយើងចឹងសិនណា ដល់នេះទៅយើងក៏យកគេទៅអោយតែគេចេះស្រលាញ់យើងថែរក្សារយើង យើងមិនស្រលាញ់គេ យើងពឹងទៅលើគេ អានិងវាចឹងអែង។

ក. ចាអរគុណអំ ហាហាហា។ ហើយអើខ្ញុំចង់សួរអំទៀតថា អំចេះនិយាយនិងអានភាសារខ្មែរបានល្អទេអំ?

ខ. អត់ទេកូនអើយ ហាហាហា អំមិនសូវចេះអក្សរទេ។

ក. ចា។

ខ. អត់សូវចេះអក្សរទេកូនអើយចឹងបានថាអ្វីៗមក ធ្វើអ្វីតែមួយភ្លែតភ្លេចអស់ ហើយយើងមានវិប័ទអីនៅក្នុងខ្លួនសព្វគ្រប់បែបយ៉ាងទាំងអស់ ហើយចេះតែភ្លេចភ្លាំងអស់បែកម៉ែ បែកបងប្អូនយូមកហើយ វាចេះតែមានអារម្មណ៏រកសីុអីទៅវាមិនដែលមានសល់លុយសល់កាក់អីទេ វាចេះតែជំពាក់គេៗចឹងណា វាចឹងជំពាក់គេថៅកែទើបតែស្តីអោយព្រឹកមិញនិងទេ។

ក. ចាហើយអើខ្ញុំចង់សួរអំទៀតថា អំចេះនិយាយភាសារអីផ្សេងក្រៅពីភាសារខ្មែរទេអំ ដូចជាភាសារថៃអីណា?

ខ. អរអត់ទេ អំមិនចេះទេ ហាហាហា ភាសារអីក៏អំអត់ចេះដែល។

ក. ចាចឹងខ្ញុំចង់សួរអំថា កាលអំនៅពីតូចៗណា អំធ្លាប់ទៅរៀនទីអីទេអំ?

ខ. ទៅរៀន ទៅរៀនមែនប៉ុនន្តែជីវិតឪពុកម្តាយក្រណា។

ក. ចាកាលនិងអំធ្លាប់រៀនថ្នាក់ទីប៉ុន្នាន?

ខ. អរគឺថាខ្ញុំរៀនអត់ចេះទេ អក្សរអីនិងកឺចប់តែម្តង។

ក. អរចា។

ខ. គឺអត់ចេះតែម្តង។

ក. ចាចឹងអើ ខ្ញុំចង់សួរអំទៀតថាតើអំមានមិត្តភិក្តដែលធំស្និទស្នាលមកជាមួយគ្នាទេអំ?

ខ. អើមិត្តភិក្តស្និទស្នាលគ្នាគេនៅស្រុកឯនុះ នៅកំពង់ចាមឯនុះតែអាឡូវនិងបែកគ្នា គ្នាវាងាប់បាត់ហើយ។

ក. អរចា។

ខ. និងហើយមិត្តភិក្តនិងវាមានពីរនាក់ ឈ្មោះក្រច្រៀបមូយ ឈ្មោះការច្រឹបមួយ តែគ្នាងាប់ហើយ បែកគ្នាមកងាប់តែស្រលាញ់គ្នាណាស់ប្តូរប្តាច់ជីវិតហើយ តែមកបច្ចុប្បន្នឯនេះខ្ញុំមានប្តីមករស់នៅល្វាអែម​ មានប្តីកាលនិងមករស់នៅទីនេះនិងមានមិត្តភក្តិមួយរស់នៅជិតគ្នានេះឯង នេះមិត្តភក្តិគេកុំពង់តែសំភាស៏ដែលនេះ។

ក. ចា។

ខ. គេនិងក៏ខ្ញុំស្រលាញ់ដែល ជាមិត្តភកិក្តគ្នា។

ក. ចាចឹងអំស្រលាញ់គាត់មែនរាស់ថ្ងៃនិង?

ខ. ស្រលាញ់ បាយមួយចាន់និងស្រាមួយកែវចែកគ្នាបន្តិចម្នាក់ផឹក។

ក. អរចា។

ខ​. និងអានិងស្រលាញ់ដោយស្មោះ។

ក. ចាចុះគាត់មានឈ្មោះអីដែលអំ?

ខ. ចាគាត់មានឈ្មោះថាសឿន។

គ. សឿននុះកំពង់តែសំភាស៏ដែលនុះ។

ខ. និងហើយកុំពង់តែសំភាស៏ដែលនុះ។

ក. ចាហាហារ ហើយ។

ខ. មិនចេះអក្សរដែល។

គ. ចេះអីសរសេរអក្សរខុសនោះ។

ក. ហាហាហា ចាបង ហើយអើខ្ញុំចង់សួរអំទៀតថាចុះអំធ្លាប់ចាំរឿងអីខ្លះពីក្មេងៗណាដែលអំមានមិត្តភក្តិដែលគាត់ស្លាប់ទៅនិងណា? ដូចជាធ្លាប់រត់លេងជាមួយគ្នាអីចឹងចាំទេ?

ខ. រត់នេះវាមិត្តភក្តិជាមួយខ្ញុំនិង មិនសូវចាំទេកាលពីជំនាន់ទៅធ្វើការ លេងរត់លេង តែរត់លេងបិទពួនអិនិងគឺជាការធម្មតាទេក្មួយ។

ក. ចា។

ខ. លេងបិទពួនជាការធម្មតា លេងមឹក លួតអន់តាក់អី លេងបិទពួន លេងឡើងដើមដំបែកលេងអីនិងលេងស្វារដណ្តើមទី ចាប់គ្នាអីនិងមានតែប៉ុននិងក្មេងវាអត់មានអីប្លែកពីនិងទេ។

ក. ចា។

ខ. ចា។

ក. តែអំនៅចាំមែនទេអំ?

ខ. ចានៅលេងអន្ទាក់ លេងដេញវៃគ្នា លេងអាលួតដើមដំបែកបន្ទរគ្នាគេហៅលេងស្វាចាប់ស្វារដេញដូចនៅលើមេឃចឹង នៅលើមែកឈឺ លេងនិងធ្លាក់អីចឹងទៅតែសប្បាយទៅ អានិងចឹងមិត្តភក្តិ។ តែពេលគាត់ស្លាប់ទៅអាណិតដែលប្តីអារក។

ក. អរប្តីគាត់ជាអ្នកសំលាប់គាត់?

ខ. និងហើយប្តីជាអ្នកសំលាប់ ធ្វើឃាត។

ក. មេចចឹងអំ?

ខ. អើគេខឹងវានិងផឹកស្រាពេក និងហើយផឹកពេកដល់តែដឹងថាខ្ញុំរស់នៅនិងអីនិងតេមកលេងហើយ ថាងៃមកលេងអាញមក ងៃយកលុយអោយអាញចាយផង អាញផឹក ហើយខ្ញុំថាអើងៃគិតតែពីផឹកនិងទៅងៃ អាញឯនេះប្រឹងរកលុយទីញអង្ករអោយកូនសុីមិនបានងៃគិតតែពីផឹក រួចវាថាយីអាញពិបាកចិត្តអញមិនទៅផឹក។ ហើយផឹកនិងដល់តែប្តីនិយាយមិនស្តាប់ ប្តីមកពីឡើងត្នោតវិញ ខឹងបាយក៏មិនទាន់ឆ្អិន ស្អីៗខោអាវកូនអីមិនកក់ តែលែស្រវឹងខ្អួត់ពេញតែផ្ទះ ដល់ហើយគេពីបាកចិត្តគេ ក៏ដកយកកំបិតអារត្នោតនិងវាស់ករ វាស់ករងាប់មួយរំពេកហើយឈាមដូចប្រកាច់មាន់ចឹង គ្នានអ្នកណាដឹងទេទល់តែកូនស្រែកថា ហៅយាយៗជួយផង ប៉ាអារកម៉ែខ្ញុំ ហើយអត់មានអ្នកណាជឿ រួចក៏នាំគ្នាភ្អើលទាំងខ្ញុំអី ទៅមើលអារកមែន ហើយប្តីនិងរត់គេចាប់ រត់ទៅបាត់ហើយ រត់បាត់ទល់តែសព្វថ្ងៃ ហើយអាឡួវនិងអត់ដឹងថានៅណាអីឯនីទេ។

ក. គាត់ចិត្តដាច់ណាអំណា។

ខ. ចារួចកូនអោយអាយ៉ាវ កូនបួនប្រាំនាក់ អារកប្រពន្ធសុខចិត្តរត់ចោល ខឹងប្រពន្ធផឹកស្រា អានិងវាចឹងនែក ងាប់ចោលពួកម៉ាក់ខ្ញុំមួយនិង។ ហើយពួកម៉ាក់ខ្ញុំមួយទៀតនិងនៅលើប្អូនថ្លៃខ្ញុំ ពួកម៉ាក់ខ្ញុំនិងប្អូនប្រុសថ្លៃខ្ញុំនិងគេឃើញគេអាណិត គេស្រលាញ់ទៅយកទៅជាអនាគត់ទៅវាចឹង តែអាឡូវនិងងាប់ដែល សុទ្ធតែក្រអត់និងុ។

ក. ចា។

ខ. ចឹងឯងក្មួយអើយ គ្នានអីទេ។

ក. ចាអំ អរគុណអំ។ ចឹងអំខ្ញុំចង់សួរអំទៀតថា អើតាំងពីក្មេងរហូតមកដល់អាឡូវនិងណាតើអំធ្លាប់ធ្វើការនៅវាលស្រែទេអំ?

ខ. ធ្វើការអរ ធ្វើការនៅវាលស្រែ ទៅធ្វើការសុីឈ្នួលបោកស្មៅគេផង យកអាស្មៅក្នុងស្រែនិងផង ទៅសុីឈ្មួលស្ទុងអោយគេផង តាំងពីមិនទាន់ចេះស្ទង់ ហេតុតែជីវិតក្រអត់ណាស់ ម្តាយកាត់ឈី ចេះតែទៅនិងគេ គេថាមកៗហ៏ងអើយទៅម៉ាក់អញជួយ ជួយខ្ទប់មុខអោយងៃ យកតែពីរបីត្រណោតអីទៅ​ ទៅសុីឈ្មួលគេជាមួយចាស់អីនិងគេទៅចេះតែទៅនិងគេហើយ ទៅធ្វើបោកប៉ាក់ជាមួយគេនិងកំសត់ណាស់ ទៅសុីឈ្មួលបេះនេះអោយគេ ថាអោយតែគេប្រើអណាស់។

ក. ចា។

ខ. និងហើយ។

ក. ចាចុះអំធ្លាប់ធ្វើការនៅវាសស្រែដែលម៉ែនទេអំ?

ខ. ធ្វើខ្ញុំធា្លប់ធ្វើ តែធ្វើជួលគេទេអត់មានដីខ្លួនឯងទេ ធ្វើអោយគេជួលគេ ធ្វើពេលធ្វើចំការអោយគេនិងពេលខ្ញុំមានប្តីហើយ តែយកកូនយកអីនិងមកនៅល្វាអែម ហើយពេលទៅធ្វើនិងកូនឈឺកូនអីនិងដាក់យកទៅ ពេលឡើងមកវិញស្រូវបានប៉ុន្នានគេយកអល់អាលីងគ្នានសល់គ្នានអីទេ ដល់ហើយអង្គុយយំពីរនាក់ប្តីប្រពន្ធនិង។ ដល់ហើយប្តីថាអើយឯងអើយមិនបាច់គិតច្រើនអីទេធ្វើមេចជីវិតយើង យើងប្រឹងរកទៅ ជីវិតពួកជនរង្សក្រខ្សត់ចឹង តែវាមិនងាប់ទេ ខ្ញុំថាអើវាគ្រាន់តែកំសត់មែនតែវាអត់សុីអាឡូវនិង ចឹងខ្ញុំលូឡារខឹងប្តី ដូចថាប្តីអីឈឺច្រើនមានអារមណ្ម៏នៅក្មុងចិត្តថាខឹងតាស់​ យកអញហើយមកយកប្តីគេចិត្តធម៏មេត្តាមែន ប៉ុនន្តែប៉ះប្តីឈឺច្រើន។

ក. ចា។

ខ. ទៅរកសុីអីមិនបានអោយខ្លួនឯងផ្គត់ផ្គង់ស្រួលចឹងណា ឃើញតែជួបការលំបាក ពីបាកងាកកូនៗកូននិងក៏ច្រើនទៀត កូនច្រើនហើយពិបាកជីវភាពកាន់តែខ្វះខាត់និងទៅទៀត​ ហើយប្តីនិងឈឺទៀតអានិងចឹងដ៏ហើយទៅក៏មានចិត្តខឹងចំពោះប្តីម៉ូលម៉ៅនៅក្នុងចិត្តគិតថាដឹងចឹងអញមិនយកទេប្តី អានិងយើងមានចិត្តមួយខឹងចំពោះគេ តែប្តីខ្ញុំមិនដែលវៃមិនដែលដំមេចទេ ស្រួលអាណិតឃើញចឹងប៉ុន្តែថាគ្នាមានជំងឺឈឺច្រើនមិនបានរកសុីអោយដិតដល់សំរាប់ផ្គត់ផ្គង់ជីវភាពចិញ្ចឹមប្រពន្ធកូន​ តែឯចំពោះឯនេះតួស្រីផងប្រុសផង តែបានគ្នាជាប្តីប្រពន្ធហើយចេះតែរស់តិចៗទៅ បានព្រឹកខ្វះល្ងាចនិងចេះតែរស់ចែកគ្នាសុីទៅ។ ប៉ុនន្តែខ្ញុំរអូៗតែមិនដែលចេប្តីពាក្យមួយមាត់ណាអោយធ្ងន់ធ្ងរទេ គ្រាន់តែពិបាកខ្លាំងទឹកភ្នែកខ្លួនឯង ថាធ្វើមេចទេអានិងកម្មយើង។

ក. ចាអរគុណអំ ចឹងខ្ញុំសូមរំខានអំ សួរអំទៀតថា តាំងពីក្មេងរហូតមកដល់អាឡូវណាតើអំធ្លាប់មានអើអីខ្លះដែលផ្លាស់ប្តូរអត់អំ?

ខ. តាំងពីក្មេងមកផ្លាស់ប្តូរហើយ ផ្លាស់ពី។

ក. ដូចជាជីវភាពអីចឹងណាអំ។

ខ. ជីវភាព គឺផ្លាស់ហើយតាំងពីក្មេងមកពេលនៅជាមួយម្តាយនិងពិបាកវេទនា ដើរតួលក់ខ្លួនឯងចិញ្ចឹមប្អូនណាស់ ដល់ពេលមានគ្រួសារទៀតធូតែមួយគ្រាទេ តែដល់ហើយខ្លួនឯងនិងពិបាកវេទនាទៀត គឺដើរតួ តួប្រុសតួរស្រីនិងខ្លួនឯងទៀតចិញ្ចឹមកូនអោយបានកូនធំរៀនសូត្រ និងហើយពិបាកទៀត តូរពិបាក។

ក. ខ្ញុំចង់សួរអំទៀតថាតើមានម្ហូបណាខ្លះដែលអំចូលចិត្តញាំជាងគេណា?

ខ. ក្មួយហើយចូលចិត្តញាំជាងគេគឺកញ្ចាំប្រហុក ព្រោះអីជីវិតយើងពីមុនមកយើងចូលចិត្តប្រហុកកញ្ចាំឆៅ ស្លរចំហុយ ស្ងោត្រកូនឆាត្រកូននិង ជីវិតយើងស្លរប្រហើរត្រីញីបង់ស្លឹកគ្រៃអីតែប៉ុននិង។ សាច់គោមួយខាំបួនពាន់អិមិនដែលហានទិញសុីទេ នឹកឃើញថាមួយខាំបួនពាន់ទិញតែបន្លែរហើយនិងត្រីច្រវាហើយ ជួនណាទៅផ្ទះថៅកែនុះ គេថៅកែយើង ពេលបុណ្បទានម្តងៗណាគេហៅអោយសំលរអោយអីឆ្ងាញ់ ខ្ញុំនេះមិនហានសុីទេទុកអោយកូនចៅអីនិងនាំគ្នាសុីទៅ និងហើយយើងក៏ទៅនេះទៅនុះទៀតទៅព្រោះអ្នកផឹកណា ដើផឹកនេះតិចនុះតិចទៅគេហៅ នែមកនេះ ផឹកខ្លែមនិងគេ បើនានសំលេឆ្ងាញ់មកយកគ្រប់ទុកអោយចៅ អោយកូននិងចែកគ្នាសុីទៅ។និងហើយបានរស់មួយពេលៗ។

ក. ហើយអឺរខ្ញុំចង់សួរអំថា តើមានល្បែងកំសាន្តអីខ្លះដែលអំចូលចិត្តលេង តាំងពីក្មេងរហូតមកដល់អាឡូវណា? មានដូចជាលេងបោះអង្គុញ ចោលឈូកអីណាអំ?

ខ. ចូលចិត្ត ចូលចិត្តរាំលេង។

ក. ចូលចិត្តរាំលេង ហាហាហា។

ខ. ចូលចិត្តរាំលេង ចាហាហាហា។

ខ. ចូលចិត្តរាំលេងសប្បាយបោះឈូង។

ក. ចាចឹងអំធ្លាប់រាំ?

ខ. ធ្លាប់រាំ ធ្លាប់ច្រៀងលេង។

គ. តែម្តាយខ្ញុំចូលចិត្តរាំលេងច្រើនជាង។

ក. ចាហាហា ចាំមើលមានកម្មវិធីអីហៅអំទៅរាំ។

ខ. ហាហាហា ចាមានអី កម្មវិធីអីសប្បាយរាំលេងមិត្តភកិ្តខ្ញុំអីនិងក៏ចូលចិត្តដែល ចូលចិត្តការសំបាយនិងហើយ។

ក. ចឹងខ្ញុំចង់សួអំទៀតថានៅក្នុងគ្រួសារអំកូនចៅសាចញាតិ្តអំអីណា មានអ្នកណាដែលគាតើចេះលេងឧបករណ៏ភ្លេងខ្មែរឬក៏ភ្លេងសម័យអីទេអំ?

ខ. អរឪពុក កូនខ្ញុំអីនិងអត់មានអ្នកណាគេចេះសោះ អត់ចេះទេ ចេះតែលក់ដូរអូនអើយ។

ក. ចាហើយអើខ្ញុំចង់សួរអំថាតាំងពីក្មេងរហូតមកដល់អាឡូវតើផ្ទះរបស់អំនិងមានសភាពបែបណាដែល ការធ្លាស់ប្តូរអីខ្លះ?

ខ. អរឈប់មើល ខ្ញុំនិយាយពីប្រវិត្តរបស់ខ្ញុំ ផ្ទះៗខ្ញុំនៅឯនេះជិតផ្ទះមិត្តភ្តកិសំលាញ់ខ្ញុំនៅបឹងគ្រំនិងណាមាន តែខ្ញុំមានមែនពេលចាប់ដៃគ្នាពេលគេបែកភ្នំពេញនិងណាក្មួយ អត់មានថាលុយយើងរកពីនាក់ប្តីប្រពន្ធនិងទិញសង់ផ្ទះបានអានិងខ្ញុំនិយាយកាពិត ផ្ទះបែកពីភ្នំពេញពីរនាក់់ប្តីប្រពន្ធជញ្ចូនអាជរណាឈើគេរួស់អត់មានម្ចាស់នៅនិងណា ខ្ញុំនិយាយការពិត ជញ្ចូនដាក់ទូកទៅយកទៅធ្វើផ្ទះសាងសង់ផ្ទះនៅ មិនដែលបានផ្ទះល្អឯណានៅទេ ទៅនៅដីគេខាងប្រុសនិងគេចែកទុកដីអោយមួយដុំនិងក៏នាំគ្នានៅទៅ មិនដែលបានផ្ទះនៅស្រុកស្រាំអីគេទេ។ ដល់ពេលនេះទៅពីរនាក់ប្តីប្រពន្ធនិងចេះតែរកៗទៅគ្នាននេះទេ ចប់តែម្តងរកយូទៅកាន់តែកំសត់ទៅៗលក់ផ្ទះលក់អីអស់ហើយគ្នានអីនៅទេ រួចដល់ពេលនេះ ប្អូនថ្លៃខាងប្តីនិងដូចថាសម័យអាឡូវគេត្រូវការអោយផ្តិតមេដៃយកលុយណាក្មួយ មានដីមួយតិចធានាអោយប្អូនគេ គេរើបយកអស់អាលីងគ្នានដីនៅទល់តែសព្វថ្ងៃ មករស់រនៅដូចចកនិងណា។

ក. ចាអំ។

ខ. ចឹងពេលចូលឆ្នាំមានបុណ្បទានអីម្តងៗមិនដែលបានទៅស្រុកទេ ចុះយើងអត់មានដីផ្ទះអីនៅនិងគេ មានមិត្តភក្តិអីគេមានដីមានផ្ទះអីគេចេះតែមកនិយាយថា ហ័ងអើយងៃមិនបាច់គិតអីច្រើនទេមកលេងដេកផ្ទះអញអោយសប្បាយចិត្តទៅ តែខ្ញុំអត់ទេអត់ទៅទេចូលឆ្នាំក៏នៅលក់នៅនិង មិនចូលឆ្នាំក៏នៅនិងត្រាំទ្រតាំងកូនទាំងចៅមួយពូជ មួយអំបូរទាំងកូនទាំងចៅ អត់មានដែលបានទៅណានិងគេទេដីខ្ញុំនិងគេយកអស់ហើយគ្នានទេ សព្វថ្ងៃនិងមានតែដីនៅទីនេះទេតែរស់នៅជាមួយគេហើយជួលដីគេនិង។

ក. ចាចឹងខ្ញុំចង់សួរអំទៀតថា តើអំធ្លាប់ជួលជុលនិងសាងសង់ផ្ទះខ្លួនឯងទេអំ?

ខ. អត់ផងគឺអត់មានផ្ទះផង។

ក. អត់ដែលទេ?

ខ. អត់ម៉ង អត់តែម្តង គឺអត់មានផ្ទះអត់មានដីគឺទទេស្អាត រស់ដូចចកមករស់នៅនិងគេ ហើយមើលគេទៅថាគេមានដីជួល​យើងទៅលក់ដូអោយគេនិងណា មករស់នៅទីនេះជិត ដប់មួយម្ពៃឆ្នាំហើយមករស់នៅជាមួយថៅកែនិង ចេះតែនៅៗទៅជួលដីគេនិងនៅ ផ្ទះដប់មឺុនថ្លៃដីថ្លៃផ្ទះអី ហើយថ្លៃទឹកថ្លៃភ្លើងផ្សេងទៅ យើងយកមុខរបបគេនិងលក់ទៅអានិងចឹង តែបើអោយខ្ញុំត្រលប់ទៅស្រុកវិញអត់មានទេ អត់មានផ្ទះមានដីអីនៅនិងគេទេ អត់មានសោះតែម្តង បើមិនជឿទេសួរតែញាតិសន្តាជិតនិងទៅថាខ្ញុំមិនដែលមានដីអីនៅនិងគេទេ រស់នៅវេទនាតែម្តង។

ក. ចាចុះអើខ្ញុំចង់សួរអំស្រីមួយទៀតថា តើមានជំនាញអ្វីខ្លះដែលឪពុកម្តាយរបស់អំបានបន្តរវែនបន្សល់ទុកអោយអំណាដូចជា ជំនាញកូរស្ករវៃវល្លិ៏ឬក៏អីចឹងណាអំ?

ខ. ខាងម៉ែខ្ញុំនិងគាត់មានជំនាញអី គឹគាត់មានរបបដូចថាមុខរបបរកសីុរបស់គាត់គឺអត់មានអីទេគាត់ធ្វើតែស្រែចំការរបស់គាត់និង បើជំនាញអីកឺថាអត់មានទេទុកអោយកូនតទៅទៀតអីអត់។ មានតែធ្វើចំការតែមួយមុខគត់ ខ្ញុំដឹងក្តីកាលណាគឺធ្វើចំការដាំអំពៅ ដាំក្រចៅអោយគេណា នៅកំពង់ចាមច្រើនតែធ្វើចំការថ្នីនិងក្រចៅអីនិង របបនិងដាំអំពៅ។

ក. ចាក្រចៅនិងអីគេដែលអំ?

ខ. ក្រចៅថ្នីនិងគេកូត គេកាប់ទៅយកមកប្រទុំពីរបីរថ្ងៃនិងអោយវាទុំទន់ទៅគេកាប់សកទៅមាន អាកំបិតដូចគេកាត់អំពៅចែក ហើយគេសង្កាត់គេតាញបូត បូតយកតែអាសក អាក្រចៅគេធ្វើបាវ។

ក. ចាគេយកទៅធ្វើអីគេអំ ធ្វើបាវ?

ខ. ចាអានិងគេធ្វើបាវ កាលពីដើមគេធ្វើបាវឈ្នូតគេយកទៅដាក់សណ្តែកដីអីនិង ល្ងរអីនិង និងគេធ្វើអានិង ចាជំនាញខាងដាំក្រចៅនិង។

ក. ចាចឹងអើខ្ញុំសូមសួរអំទៀតថា អើតើអំអាចប្រាប់ខ្ញុំពីពេលណាខ្លះដែលអំលំបាកជាងគេនៅក្នុងជីវិតរបស់អំណាអំ?

ខ. ពីបាកពេលចាប់តាំងពីរមានគ្រួសារមករហូត ចារស់នៅជាមួយម្តាយនិងក៏ពិបាកដែល។

ក. ចាអំ។

ខ. តែដល់ពេលមានប្តីមក ចាប់តាំងពីពេលបែកអាពតមកគឺចាប់ពីបាកហើយណា មកនៅជាមួយគេនិងពិបាកហើយ ពិបាកហើយមានគ្រួសារហើយប្តីប៉ះប្តីឈឺនិងរឹតតែពិបាកទៅទៀតនិង។

ក. ចា។

ខ. ចឹងបានថាវាពិបាក។

ក. ចឹងអំឆ្លងកាត់អាការលំបាកនិងដោយរបៀបណាដែលអំ?

ខ. អើពិបាកនុះពិបាក និយាយមិនចេញតែម្តង។

ក. ចាចឹងបន្តប់ពីសួរអំវគ្គពីបាកហើយ សួរអំវគ្គសប្បាយម្តង ហាហាហា។

ក. ចឹងអើតើអំមានបទពិសោធន៏អ្វីខ្លះដែលល្អៗនៅក្នុងជីវិតរបស់អំណា ដែលធ្វើអោយអំសប្បាយចិត្តណា? ដូចជាអនុស្សាវរ៏អី?

ខ. អនុស្សាវរីអីមានច្រើនតែមិត្តភក្តិគេនាំដើរលេងអីចង់សប្បាយ នាំគ្នាទៅលេងនេះលេងនុះទៅចាចូលចិត្តសប្បាយៗទៅ។

ក. ចា។

ខ. ចឹងមានសប្បាយខ្លះទុកខ្លះ វាមិនមែនថាទុករហូត គេមើលមកយើងថាកើតទុកគេនាំទៅលេងនេះនុះទៅគេចាញសារហុញអីអោយទៅ សប្បាយនិងគេនិងឯងអីចឹងទៅ។

ក. ចាពេលដែលអំសប្បាយគឺពេលដែលជួបជុំមិត្តភ្កិត?

ខ. ចាជួបមិត្តភក្តិ ជួបបងប្អូនញាតិមិត្តជិតខាងអីចឹងណាគេនាំគ្នាសប្បាយអីចឹងទៅ។

ក. ចាចុះពេលកូនការអីនុះអំ?

ខ. និងហើយពេលកូនការអីសប្បាយ ហាហាហ។

ក. ចាសប្បាយដែល។

ខ. ចាសប្បាយ។

ក. ចាចឹងខ្ញុំចង់សួរអំទៀតថា អើអំមានពេលណាខ្លះដែលអំដូចជានៅពីក្មេងណា តើអំធ្លាប់សង្ឃឹមចង់បានអីគេពេលដែលអំធំឡើង? មានបំណងប្រាថ្មាចង់ធ្វើអី?

ខ. ខ្ញុំមានបំណងប្រាថ្មាថាចែក ពេលខ្ញុំធំឡើងកាលខ្ញុំនៅកំពង់តែរៀនសូត្រជាមួយនិងម្តាយនិងណា ថាពេលដែលខ្ញុំធំោឡើង ថាអើយអញពេលដែលអញមានប្តីទៅមេចទេ ប្រវិត្តពីក្មេងនិងថាពេលធំក្រមុំទៅអញចង់ធ្វើពេទ្យ និងហើយចង់បានជំនាញខាងពេទ្យ ព្រោះដំរិះនិងវាអាចចិញ្ចិមជិវិតយើងបានបន្តរកូនបន្តរចៅបាន។

ក. ចា។

ខ. និងហើយ រួចដល់ពេលនេះទៅមិនបានធ្វើអីសោះ ព្រោះអក្សរយើងក៏មិនចេះអីក៏មិនចេះរូចមានជំនាញទៅធ្វើអីអាឡូវនិង។ ចង់ណាស់ចិត្តខ្ញុំចង់ធ្វើពេទ្យ តែបើអោយធ្វើគ្រូមិនសូវចង់ទេ ពេទ្យវាហើយនិងគ្រូនិងទល់តែចេះបានអាចធ្វើពេទ្យបានដែល ព្រោះយើងអត់ចេះអី អក្សរអករះកម្នអីនិងអត់ចេះផងនិង។

ក. ចា។

ខ. និងហើយអត់ចេះអីសសោះតែម្តងនិងក្មួយឯងគិតមើល ចឹងបានថាវាពីបាកតែបើនៅពីក្មេងគឺចិត្តខ្ញុំចង់ចង់ម្តងពីក្មេង ចង់ដឹងចង់ចេះតែម៉ែឪក្សត់ខ្សោយតាំងពីការបណ្តុះបណ្តាលអោយរៀនមកម៉ែឪក្រ តិចៗគាត់ប្រើទៅម៉ែឯងចេះតែប្រើខ្ញុំចង់ខ្ញុំឈប់រៀន តិចៗឈប់រៀនចឹងខ្ញុំរៀនអត់ចេះទេ។ ម៉ែខ្ញុំថាចុះកូនឯងបានឯងណាបើម៉ែឈីណាស់ ហើយឪពុកត្រូវទៅរកសុីឆ្ងាយ ម៉ែបានអ្នកណាទីពឹងចឹងកូននេះទៅ​ ទៅបេះនេះនិងគេលក់ទៅកូន ទៅដកក្រអៅឈូក បេះត្រកូននៅក្នុងបឹងទៅ គេបេះឈូកនិងគេបើក ដូចថាគេឈប់អោយបេះគេឈប់អោយរកណា យើងអោយគេអ្នករកអីចឹងថៅកែៗគេឈប់រកហើយ គេអោយយើងទៅរកទៅ យើងដាក់កញ្ឆេនិងទៅបេះក្រអៅឈូក ត្រកូននិងយកមកទៅធ្វើអន្លក់ បានយកទៅលក់ដល់ផ្សារចង្ហែរ បានកង់កញ្ចាស់មួយនិងជិះទៅហើយ។

ក. ចាចឹងអរគុណអំ ខ្ញុំសូមរំខាន់អំមួយសំនួរទៀតចុងក្រោយ។

ខ. ចា។

ក. ចឹងខ្ញុំចង់សួរអំថា តើអំអាចនិយាយផ្តែផ្តាំអ្វីខ្លះប្រាប់ទៅដល់កូនចៅជំនាន់ក្រោយរបស់អំណា អោយគាត់អាចដឹងថាមេចអីមេចចឹងណាអំ?

ខ. ចានេះខ្ញុំចង់ផ្តែផ្តាំថា ទៅកូនៗក្រោយ និងក្មួយៗជំនាន់ក្រោយនិងណាថាអោយប្រឹងប្រែងអោយម៉ែនទែន អនាគត់យើងណាគឺថា អនាគត់ប្រឹងប្រែងធ្វើអីអ្វីៗកុំរើសមុខរើសអី អោយតែថាជាជំណេះវិជ្ជា យើងត្រូវប្រឹងរៀនសូត្រ ពេលយើងចេះទៅអ្វីធ្វើអីចូលអីនិងបានទាំងអស់។

ក. ចាអំ។

ខ​. អានិងចឹងកុំអោយដូចចាស់ជំនាន់មុននិងអាងតែទៅរៀនហើយនិយាយថាអញមិនអីទេឈប់មួយថ្ងៃពីរថ្ងៃក៏មិនអីដែល ដល់ពេលជ្រុលទៅពេលទៅរៀនអត់ចេះអីអានិងដំរិះអីក៏យើងអត់មានដែល។ ចាធ្វើកិច្ចការអីទៅគឺល្ងិតសូន្យតែម្តងអត់មានចេះអីទេ។ តែផ្តាំថាក្មួយៗកូនៗសម័យអាឡូវនិងប្រឹងរៀនប្រឹងតស៊ូឡើងណាស់ ដូចជាប្រឹងរៀនសូត្រទៅ យើចង់ចូលក្រុមសិល្បះ ចូលខាងគ្រូបង្រៀន ពេទ្យខាអ្វីៗ ខាងអង្គារ ដំរិះចេះខាងអង្គារដើរខាងអី យើងចេះយើងធ្វើអ្វីៗបានទាំងអស់និងហើយអោយតែយើងចេះ តែបើយើងអត់ចេះទៅធ្វើអីក៏អត់ចេញដែល ដូចយើងអត់មានលុយចឹងអានិងពេរនិងដើទំទឹមគ្នាក្នួយ យើងអត់មានលុយអ្វីៗយើងធ្វើអត់ចេញទេ វាប្រៀបដូចជាយើនិងអត់ចេះអក្សរចឹង ចង់ដូចថាយើងទៅសុំការងារអ្វីមួយ គេទទួលយកតែពេលគេសួរយើងមកវិញ អាឡូវចេះអីណាភាសារអី ហើយចុះបើភាសារខ្មែរអត់ចេះ អីក៏អត់ចេះអង់គ្លេសអត់ចេះដូចជាខ្ញុំចឹងណា គឺអត់ចេះអី គេយកទៅធ្វើអីមិនកើត គេអោយជួយអ្វីក៏ជួយមិនកើតអនិងចឹងណា។ ហើយផ្តែផ្តាំអោយកូនៗសនម័យអាឡូវនិងណា និងជំនានើក្រោយនិងអោយនេះប្រឹងឡើង សូម្បីតែទៅរៀនសិល្បិះ វៃឃឹម វៃអីនិងក៏គេមើលអក្សរចំរៀងគេដេញតាមបទនិងដែល។ហើយចុះបើយើងអត់ចេះមើលទៅមេចទៅរួច ចាអានិងចឹងអត់នេះទេ។

ក. ចាចឹងខ្ញុំអរគុណច្រើនអំ ហើយអរគុណអំស្រីដែលបានអោយខ្ញុំជួបនិងធ្វើការសំភាស៏ជាមួយអំអំពីការសំភាស៏នេះ។ ចឹងអរគុណអំ។

ខ. ចាមិនអីទេអំជួនពរអោយក្នួយនិងបានសេចក្តីសុខ សេចក្តីចំរើនទៅ។

ក. ចាអរគុណអំ។